wickkiey/tamil-wikipedia-chunked huggingface dataset:
# கொமிலா நகரம்

## வரலாறு

### பண்டைய சகாப்தம்

கோமிலா பகுதி ஒரு காலத்தில் பண்டைய சமதாதாவின் கீழ் இருந்தது மற்றும் திரிபுரா மாநிலத்துடன் இணைந்தது. இந்த மாவட்டம் கி.பி ஒன்பதாம் நூற்றாண்டில் ஹரிகேலா மன்னர்களின் ஆட்சியின் கீழ் வந்தது. லால்மாய் மைனமதி தேவா வம்சத்தால் (கி.பி எட்டாம் நூற்றாண்டு, கி.பி 10 மற்றும் 11 ஆம் நூற்றாண்டின் நடுப்பகுதியில்) ஆளப்பட்டது. 1732 ஆம் ஆண்டில், இது ஜகத் மணிக்யாவின் வங்காள ஆதரவு களத்தின் மையமாக மாறியது.  
1764 ஆம் ஆண்டில் திரிபுரா மன்னருக்கு எதிரான விவசாயிகள் இயக்கம், முதலில் ஷம்ஷர் காசியின் தலைமையில் உருவாக்கப்பட்டது, இது கொமிலாவில் குறிப்பிடத்தக்க வரலாற்று நிகழ்வாக உள்ளது. இது 1765 இல் கிழக்கிந்திய கம்பெனியின் ஆட்சியில் வந்தது. இந்த மாவட்டம் 1790 இல் திரிபுரா மாவட்டமாக நிறுவப்பட்டது. இது 1960 இல் கொமிலா என மறுபெயரிடப்பட்டது. இந்த மாவட்டத்தின் சந்த்பூர் மற்றும் பிரம்மன்பாரியா துணைப்பிரிவுகள் 1984 இல் மாவட்டங்களாக மாற்றப்பட்டன.
# கொமிலா நகரம்

## வரலாறு

### பிரித்தானிய சகாப்தம்

1905 இல் வங்காளப் பிரிவினையின் போது ஒரு முஸ்லீம் இந்த நகரத்தில் சுட்டுக் கொல்லப்பட்டபோது கொமிலாவில் இனவாத பதற்றம் பரவியது. நவம்பர் 21, 1921 அன்று,வேல்ஸ் இளவரசரின் இந்தியா பயணத்தை எதிர்த்து காஜி நஸ்ருல் இஸ்லாம் தேசபக்தி பாடல்களை இயற்றி நகர மக்களை இளவரசருக்கு எதிராக எழுப்ப முயன்றார். இந்த நேரத்தில், ஒரு புரட்சிகர நிறுவனமாக அவே ஆசிரமம் ஒரு குறிப்பிடத்தக்க பங்கைக் கொண்டிருந்தது. அப்போது கவிஞர் ரவீந்திரநாத் தாகூர் மற்றும் மகாத்மா காந்தி ஆகியோர் கொமிலாவுக்கு விஜயம் செய்தனர்.  
1931 ஆம் ஆண்டில், சௌதக்ராம் உபசிலாவில் உள்ள மோகினி கிராமத்தில் சுமார் 4000 விவசாயிகள் நில வருவாய் வரிக்கு எதிராக கிளர்ச்சி செய்தனர். பிரித்தானிய கூர்க்கா வீரர்கள் கூட்டத்தின் மீது கண்மூடித்தனமாக துப்பாக்கிச் சூடு நடத்தியதில், நான்கு பேர் கொல்லப்பட்டனர். ஒரு பெரிய விவசாயிகள் கூட்டத்தில், 1932 இல் லக்சம் உபசிலாவின் ஹஸ்னாபாத் மீது காவல்துறையினர் துப்பாக்கிச் சூடு நடத்தினர். இரண்டு பேர் கொல்லப்பட்டனர் மற்றும் பலர் காயமடைந்தனர்.  
விக்டோரியா மகாராணியின் நினைவாக இந்த நகரத்தில் உள்ள கல்லூரிக்கு கொமிலா விக்டோரியா அரசு கல்லூரி எனப் பெயரிடப்பட்டது.
# கொமிலா நகரம்

## வரலாறு

### வங்காளப் பிரிவினைக்குப் பிறகு

கொமிலா மக்கள் 1952 இல் மொழி போராளிகளாக பணியாற்றினர். கொமிலா விக்டோரியா கல்லூரி மாணவர்கள் பாகிஸ்தான் அரசுக்கு எதிர்ப்புத் தெரிவித்தனர். கொமிலாவைச் சேர்ந்த மொழி இயக்கத்தின் முக்கியமான தலைவர்களில் ஒருவராக ஷாஹீத் திரேந்திரநாத் தத்தா இருந்தார். ஷிப் நாராயண் தாஸ் வங்காள தேசத்தின் முதல் கொடியின் வடிவமைப்பாளர்களில் ஒருவர் ஆவார். அவர் பங்களாதேஷின் விடுதலைப் போரின்போது பி.எல்.எஃப். கொமிலா பிரிவு 2 இல் பணியாற்றியவர்.
# கொமிலா நகரம்

## முக்கிய இடங்கள்

கொமிலாவில் ஏராளமான சுற்றுலா தலங்கள் உள்ளன. இந்த மாவட்டத்தில் கண்டுபிடிக்கப்பட்ட பல்வேறு தொல்பொருள் நினைவுச்சின்னங்கள், குறிப்பாக 7 முதல் 8 ஆம் நூற்றாண்டு வரை, இப்போது மைனமதி அருங்காட்சியகத்தில் பாதுகாக்கப்பட்டுள்ளன. கொமிலாவில் இரண்டாம் உலகப் போரின் நினைவு போர் கல்லறை உள்ளது, இது காமன்வெல்த் போர் கல்லறைகள் ஆணையத்தால் பாதுகாக்கப்பட்டு பராமரிக்கப்படுகிறது.
# கொமிலா நகரம்

## விளையாட்டு

கொமிலா விக்டோரியன்ஸ் என்பது கொமிலாவை தளமாகக் கொண்ட ஒரு தொழில்முறை துடுப்பாட்ட அணி மற்றும் வங்கதேச பிரீமியர் லீக்கில் இரண்டாவது மிக வெற்றிகரமான கிளப்பாகும். கொமிலா விக்டோரியன்ஸும் லீக்கில் அதிக வெற்றிகளைப் பெற்றுள்ளனர்.
# கொமிலா நகரம்

## நிர்வாகம்

கொமிலாவை கொமிலா நகராட்சி கட்டுப்படுத்துகிறது. இதில் 27 பகுதிகள் உள்ளன.
# கொமிலா நகரம்

## நிர்வாகம்

### மெட்ரோ சுற்றுப்புறங்கள்

இவை கொமிலாவின் அருகே அமைந்துள்ள பிற நரங்களாகும்.  
- பாக்மரா
- பரா பரா
- பெல்கர்
- போலின் (வடக்கு)
- போலின் (தெற்கு)
- பிஜாய்பூர்
- சப்பாபூர்
- துர்லவ்பூர்
- சௌரா
- கலியாரா
- பூர்பா ஜோரேகரன்
- பச்சிம் ஜோரேகரன்
- பெருல் (வடக்கு)
- பெருல் (தெற்கு)
# சதாப் கான்

**சதாப் கான்** (Shadab Khan பிறப்பு: அக்டோபர் 4, 1998) ஒரு பாக்கித்தான் துடுப்பாட்ட வீரர் ஆவார். இவர் பாக்கித்தான் துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டிகளில் சர்வதேச அளவில் விளையாடி வருகிறார். மேலும் இவர் முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2016 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2016 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2017 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 1,603 ஓட்டங்களையும் , பட்டியல் அ போட்டிகளில் 2,333 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி , பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். . பாகிஸ்தானின் வடமேற்கு பஞ்சாபில் உள்ள மியான்வாலி என்ற நகரத்தில் பிறந்தார். ஆகஸ்ட் 2018 இல், பாகிஸ்தான் துடுப்பாட்ட வாரியம் 2018–19 ஆண்டிற்கான மைய ஒப்பந்தத்தை வழங்கிய முப்பத்து மூன்று வீரர்களில் ஒருவராக இருந்தார்.
# சதாப் கான்

## உள்ளூர்ப் போட்டிகள்

### முதல் தரத் துடுப்பாட்டம்

2016 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். 2016 இல் இலங்கைத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. அந்தத் தொடரில் இவர் தொடரில் இவர் விளையாடினார். சூலை 10, வோர்செஸ்டர் துடுப்பாட்ட அரங்கத்தில் நடைபெற்ற இலங்கை அ துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 8 ஓவர்கள் வீசி 31 ஓட்டங்கள் விட்டுக் கொடுத்து ஓர் இலக்கினைக் கைப்பற்றினார். பின் மட்டையாட்டத்தில் 68 பந்துகளில் 48 ஓட்டங்கள் எடுத்து பதிரானா பந்துவீச்சில் இவர் ஆட்டமிழந்தார்.இரண்டாவது ஆட்டப் பகுதியில் 17 ஓவர்கள் வீசி 89 ஓட்டங்களை விட்டுக் கொடுத்தார். இதில் இரண்டு ஓவர்களை மெய்டனாக வீசி 4 இலக்குகளைக் கைப்பற்றினார். இந்தப் போட்டியில் பாக்கித்தான் அ அணி 8 இலக்குகளில் வெற்றி பெற்றது.
# சதாப் கான்

## உள்ளூர்ப் போட்டிகள்

### பட்டியல் அ

2016 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். 2016 இல் நடைபெற்ற பாக்கித்தான் துடுப்பாட்டக் கோப்பைத் தொடரில் இவர் விளையாடினார். ஏப்ரல் 20, பைசாலாபத் துடுப்பாட்ட அரங்கத்தில் நடைபெற்ற கைபர் பக்துன்வா துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 6 ஓவர்கள் வீசி 43 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். பின் மட்டையாட்டத்தில் 29 பந்துகளில் 33 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப் போட்டியில் இஸ்லாமாபாத் துடுப்பாட்ட அணி இரண்டு இலக்குகளால் வெற்றி பெற்றது.
# சதாப் கான்

## சர்வதேசப் போட்டிகள்

இவர் ஏப்ரல் 7, 2017 அன்று மேற்கிந்தியத் தீவுகள் துடுப்பாட்ட அணிக்கு எதிராக பாகிஸ்தானுக்காக தனது ஒருநாள் சர்வதேச துடுப்பாட்டப் போட்டிகளில் அறிமுகமானார். இவர் ஏப்ரல் 30, 2017 அன்று பாகிஸ்தானுக்காக மேற்கிந்திய தீவுகளுக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். அவர் பாகிஸ்தானின் 2017 வாகையாளர் கோபை வென்ற அணியில் இவர் இடம் பெற்றார். செப்டம்பர் 2017 ஆம் ஆண்டில் இவர் பி.சி.பியின் ஆண்டின் வளர்ந்து வரும் வீரர் விருத்துக்குத் தேர்வு செய்யப்பட்டார்.
# கம்போடியாவின் தொடக்ககால வரலாறு

**கம்போடியாவின் தொடக்ககால வரலாறு என்பது** தென்கிழக்கு ஆசியாவின் முகியமான நிலப்பரப்பான கம்போடியாவின் தொடக்ககால வரலாற்றைக் குறிப்பதாகும். கம்போடியா<nowiki/>வின் வரலாற்று வளர்ச்சியானது வரலாற்றுக்கு முந்தைய காலம் மற்றும் எழுத்துகள் கண்டுபிடிக்காத, வரலாற்றின் மிகப்பெரிய நாகரிகங்கள் உருவாகாத, மக்கள் ஒருங்கிணைந்த சமூகமாகச் சேர்ந்து வாழ்ந்த புரோட்டோ ஹிஸ்டாரிக் காலத்திலிருந்தே தொடர்ந்து வருவதாகும்.  
கம்போடியாவில் 2009 முதல் மேற்கொள்ளப்பட்ட தொல்பொருள் அகழாய்வுப் பணிகளுக்கு நன்றி செலுத்துவது அவசியமாகும். ஏனெனில் இந்த தொல்பொருள் ஆய்வுக்குப் பின்பு கம்போடியாவின் வரலாறானது கற்கால காலத்திற்கு முன்பாகச் செல்கிறது. கம்போடியாவின் ஏராளமான இடங்களில் மேற்கொள்ளப்பட்ட தொல்பொருள் ஆய்வுகளில், அகழ்வாராய்ச்சி தளங்களில் நவீன கால அளவீட்டு முறைகள் பயன்படுத்தப்படுறது இந்த ஆய்வுகளில் கம்போடியாவின் வரலாறானது, இப்பகுதியில் கற்கால வேட்டைக் குழுக்கள் முதல் ஒழுங்கமைக்கப்பட்ட முன்கூட்டிய சமூகங்கள் வரை மனித நாகரிக வளர்ச்சியின் அனைத்து நிலைகளின் சான்றுகளும் தீர்வுத் தடயங்களும் ஆவணப்படுத்தப்பட்டுள்ளன.  
சீனாவின் மிகப்பழைமையான வரலாற்றுக் குறிப்பொன்று ஒன்று முதல் ஆறாம் நூற்றாண்டுகள் வரையிலான கால கட்டங்களில் இந்தோனேசிய தீபகற்பத்தின் தெற்குப் பகுதியை உள்ளடக்கிய , இப்போது நவீன கம்போடியாவாக இருக்கும் நிலப்பரப்பில் மீகாங்கை மையமாகக் கொண்ட புனான் எனப்படும் ஒரு அரசியல் கட்டமைப்பு இருந்ததாகக் குறிக்கிறது. மேலும் இந்த மிகப்பழைமையான புனான் பிராந்தியத்தில், இந்து கலாச்சாரம் பின்பற்றப்பட்டதாகவும் அக்குறிப்பில் குறிப்பிடப்படுகிறது, இந்தப் புனான் பகுதியானது மேற்கில் இந்திய மண்டலத்தில் கடல் வர்த்தகக் கூட்டாளிகளுடன் நீண்டகால சமூக-பொருளாதாரட் தொடர்புகளைக் கொண்டிருந்ததாகவும் அதில் குறிப்பிடப்பட்டுள்ளது. ஆறாம் நூற்றாண்டில், இப்பகுதியில் பரவிய சென்லா அல்லது ஜென்லா என்ற பெயர் கொண்ட ஒரு நாகரிகம், புனானை இந்துக் கலாச்சாரத்தில் இருந்து முற்றிலுமாக மாற்றியது, ஏனெனில் இந்த நாகரிகமானது இந்தோசீனாவில் மிகப்பெரிய அளவில் ஓர் அலைபோலப் பரவி, அதன் அதிக அளவிலான பகுதிகளைக் கட்டுப்படுத்தியது. மேலும் ஒரு அதிகார மையத்தை விட அதிகமாக அதனைப் பேணியது.  
ஒன்பதாம் நூற்றாண்டின் முற்பகுதியில் மகேந்திர மலை எனப்படும் குலேன் மலையில் தனது அரசியல் மற்றும் வாரிசுரிமைத் தன்மையை நிலைநாட்டுவதற்காக கி.பி 802 இல் இரண்டாம் ஜெயவர்மனால் கெமர் இராச்சியம் 9 ஆம் நூற்றாண்டின் முற்பகுதியில் கெமர் பேரரசு நிறுவப்பட்டது சக்திவாய்ந்த இறையாண்மையின் தொடர்ச்சியாக, 11 ஆம் நூற்றாண்டு வரை இப்பகுதியில் கெமர் அரசு ஆட்சி செய்தது. கெமர் நாகரிக ஆட்சியின் செம்மையான சகாப்த காலத்தில் மன்னரைக் கடவுளின் அவதாரமாக வழிபடும் இந்து தேவராஜ வழிபாட்டு மரபு இப்பகுதியில் தொடர்ந்தது. அதன் பின்பு ஆட்சி செய்த ஓர் புதிய அரச மரபனது மதம், அரசு, நிர்வாகம், இராணுவ இயல்பு, சுற்றுச்சுழல் பிரச்சனைகள், சுற்றுச்சூழல் சமநிலை . ஆகியவற்றின் மாற்றங்களுடன் இந்தோசீனாவில் அதிகார மாற்றங்களுடன் ஒத்துப்போகிற புத்த மதத்தை அறிமுகப்படுத்தியது . தென்கிழக்காசியாவின் கலாச்சார மரபில் இக்காலம் சிக்கல்கள் நிறைந்ததாக இருப்பினும், நிர்வாகத்தில் பெரும் சாதனைகள் மற்றும் வேளாண்மை, கட்டிடக்கலை, நீர்வளவியல், தளவாடங்கள், நகர்ப்புற திட்டமிடல் மற்றும் கலைகளில் சாதனைகள் ஆகியன ஒரு ஆக்கப்பூர்வமான மற்றும் முற்போக்கான நாகரிகத்திற்கு சான்றாகும் - இக்காலம் தென்கிழக்காசியாவின் கலாச்சார மரபின் ஒரு மைல்கல்லாகும். கம்போடியாவின் மன்னர்களின் பட்டியல் 14 ஆம் நூற்றாண்டில் முடிவடைகிறது.
# மெசொப்பொத்தேமியாவின் வரலாறு

பரப்பு, அடர் பச்சை நிறத்தில்]]
**மெசொப்பொத்தேமியாவின் வரலாறு**, கீழ் மெசொப்பொத்தேமியாவில் சுமேரிய நாகரிகம் தோன்றிய நாள் முதல் அறியப்படுகிறது. கிமு 4000 ஆண்டு முதல் இதன் தொல்பொருள் பண்பாட்டு வரலாறு, பண்டைய அண்மை கிழக்கு பகுதியில் தொல்லியல் மேடுகளில் மேற்கொண்ட அகழ்வாய்வுகள் மூலம் அறியப்படுகிறது. பழைய கற்காலம் முதல் துவக்க கால புதிய கற்காலம் வரையில் மேல் மெசொப்பொத்தேமியாவில் மக்கள் குடியிருப்புகள் தோன்றிய போது, பிந்தைய புதிய கற்காலத்தில் கீழ் மெசொப்பொத்தேமியாவில் யூப்பிரடீஸ் ஆறு மற்றும் டைகிரிசு ஆறு பாயும் வண்டல் மண் சமவெளிகளில் மக்கள் குடியிருப்புகள் தோன்றியது. துவக்க வெண்கல காலத்தில் மெசொப்பொத்தேமியா மனித நாகரிகங்களின் தொட்டிலாக விளங்கியது. குறிப்பாக சுமேரிய நாகரீகம் பெரிதும் பேசுபொருளாக உள்ளது.  
கிமு 4000-இல் கீழ் மெசொப்பொத்தேமியாவில் தோன்றிய முதல் நகரமாக உரூக் விளங்கியது. புது அசிரியப் பேரரசு (கிமு 911–கிமு 609) மற்றும் புது பாபிலோனியப் பேரரசுகளுக்குப் பின்னர் உரூக் நகரத்தை கிமு 539-இல் பாரசீக அகமானிசியப் பேரரசினர் கைப்பற்றினர்.
# மெசொப்பொத்தேமியாவின் வரலாறு

## மெசொப்பொத்தேமியாவின் சுருக்க அமைப்பு

, மட்பாண்டத்திற்கு முந்தைய புதிய கற்காலத்திய தொல்லியல் மேடுகள்]]  
பண்டைய கிரேக்க மொழியில் மெசொப்பொத்தேமியா எனில் இரு ஆறுகளுக்கிடையே உள்ள பகுதி எனப்பொருளாகும். மெசொப்பொத்தேமியாவிற்கு இப்பெயர் கிரேக்கர்கள் கிமு 4000-இல் இட்டனர். புறாத்து ஆறு மற்றும் டைகிரிசு ஆறுகளுக்கிடையே மெசொப்பொத்தேமியா அமைந்துள்ளது. புறாத்து ஆற்றிற்கு கிழக்கே அமைந்த பகுதியை வடக்கு சிரியா ஆகும்.  
மெசொப்பொத்தேமியாவின் பகுதிகளாக தற்கால முழு ஈராக்க்கும், சிரியாவின் வடக்கு மற்றும் வடகிழக்கு பகுதிகள், துருக்கியின் தென்கிழக்கு பகுதிகள் மற்றும் மேற்கு ஈரானின் பண்டைய ஈலாம் பகுதிகளைக் கொண்டிருந்தது. தெற்கே பாரசீக வளைகுடா முதல். வடக்கே சிஞ்சார் உள்ளிட்ட சக்ரோசு மலைத்தொடர்களையும் விரிந்த பகுதிகள் மெசொப்பொத்தேமியாவாக குறிக்கப்பட்டது. புவியில் அடிப்படையில் மேட்டு நிலப்பகுதியான வடக்கு மெசொப்பொத்தேமியாவை மேல் மெசொப்பொத்தேமியா என்றும் யூப்பிரடீஸ், டைகிரிஸ் ஆறுகளின் வடிநிலப்பரப்புகளை தெற்கு மெசொப்பொத்தேமியாவை கீழ் மெசொப்பொத்தேமியா என்றும் குறிக்கப்பட்டது.  
யூப்பிரடீஸ்-டைகிரிஸ் ஆறுகளுக்கிடையே அமைந்த பாக்தாத் நகரம் உள்ளிட்ட மேல் மெசொப்பொத்தேமியாவை **அல்-ஜெசிரா** என்றும் அழைத்தனர்.
வரலாறு ஆய்வுகளின் படி செமித்திய மொழிகளில் ஒன்றான கிழக்கு செமித்திய மொழியின் கிளையான அக்காதிய மொழியை பேசிய அக்காடியப் பேரரசு முதன்முதலில் மெசொப்பொத்தேமியாவை கிமு 2334 முதல் கிமு 2154 முடிய ஆண்டது. பின்னர் பழைய அசிரியப் பேரரசு கிமு 2025 – 1378 வரை ஆண்டது.  
முதல் பாபிலோனியப் பேரரசு கிமு 1830 முதல் கிமு 1531 வரை ஆண்டனர். மூன்றாவது ஊர் வம்ச மன்னர்கள் பபிலோனியாவை கிமு 2112 முதல் 2004 முடிய 108 ஆண்டுகள் ஆண்டனர். பின்னர் பழைய அசிரியப் பேரரசு (கிமு 1600 - 1100), இட்டைட்டு பேரரசு (கிமு 1,600 - கிமு 1,178 ), மத்திய அசிரியப் பேரரசு (கிமு 1392 – கிமு 934) , புது அசிரியப் பேரரசு (கிமு 911 - கிமு 609), புது பாபிலோனியப் பேரரசு (கிமு 7-ஆம் நூற்றாண்டு 6-ஆம் நூற்றாண்டு), மீடியாப் பேரரசு (கிமு 678 – கிமு 549), செலூக்கியப் பேரரசு (கிமு 312 – கிமு 63), தாலமைக் பேரரசு (கிமு 305 – கிமு 30), பார்த்தியப் பேரரசு (கிமு 3-ஆம் நூற்றாண்டு - கிபி 3-ஆம் நூற்றாண்டு), ஆர்மீனிய இராச்சியம் (கிமு 321 - கிபி 428), உரோமைப் பேரரசு (கிமு 2 -கிபி 7ஆம் நூற்றாண்டு), சாசானியப் பேரரசு (கிபி 224 – 651), பைசாந்தியப் பேரரசு - (கிபி 341 - கிபி 7-ஆம் நூற்றாண்டு), இறுதியில் ராசிதீன் கலீபாக்கள் (கிபி 632 – 661) ஆண்டனர்.
# மெசொப்பொத்தேமியாவின் வரலாறு

## வரலாற்றுக்கு முந்தைய காலம்

### மட்பாண்டத்திற்கு முந்தைய புதிய கற்காலம்

தொல்லியல் மேடு தென்கிழக்கு துருக்கி]]  
மெசொப்பொத்தேமியாவின் வடக்கில் அமைந்த சக்ரோசு மலைத்தொடர் அடிவாரப் பகுதிகளுக்கும், புறாத்து ஆறு மற்றும் டைகிரிஸ் ஆறு பாயும் பகுதிகளுக்கிடையே கற்காலத்திற்கும், புதிய கற்காலத்திற்கும் இடைப்பட்ட காலத்தில் மக்கள் குடியிருப்புகள் தோன்றத் துவங்கின.  
மட்பாண்டத்திற்கு முந்தைய புதிய கற்காலம் (அ) காலத்தில் (கிமு 10,000–8,700) மெசொப்பொத்தேமியாவில் வேளாண்மைத் தொழில் அறிமுகமாகியது. மட்பாண்டத்திற்கு முந்தைய புதிய கற்காலம் (ஆ) காலத்தில் (கிமு 8700–6800) மக்கள் வேளாண்மை செய்வதுடன் காட்டு விலங்குகளில் ஆடு, மாடு, பூனை, ஒட்டகம், பன்றி போன்றவைகளை வீட்டு விலங்குகளாக மாற்றி வளர்த்தனர்.  
இக்காலத்தில் நூத்துபியப் பண்பாடு வளர்ச்சியடைந்தது. தென்கிழக்கு துருக்கியின் பெருவயிறு மலையின் தொல்லியல் மேடுகளில் கிடைத்த வேட்டைக் கருவிகள் போன்ற தொல்பொருட்கள், மட்பாண்டத்திற்கு முந்தைய புதிய கற்காலம் (அ) மற்றும் மட்பாண்டத்திற்கு முந்தைய புதிய கற்காலம் (ஆ) காலத்திய பெரும் வேட்டை சமூகத்தினரது என அறியமுடிகிறது.
# மெசொப்பொத்தேமியாவின் வரலாறு

## வரலாற்றுக்கு முந்தைய காலம்

### செப்புக் காலம்

வின் வடக்கில் அசுன்னா பண்பாடு (கிமு 7000 - 5000), வடமேற்கில் ஹலாப் பண்பாடு, நடுவில் சமார்ரா பண்பாடு, தென்கிழக்கில் உபைதுகள் பண்பாடுகளைக் காட்டும் வரைபடம்]]  
பண்டைய அண்மை கிழக்கின் மெசொப்பொத்தேமியாவில் கிமு 7000 ஆண்டில் லெவண்ட் பகுதியில் எரிக்கோ, அனதோலியாவின் சட்டல் ஹொயுக் (Çatal Hüyük) பண்டைய நகரங்கள் புதிய கற்காலத்திற்கு முந்தைய தொல்லியல் களங்கள் ஆகும்.
மேல் மெசொப்பொத்தேமியாவின் சமார்ர்ரா, டெல் ஹலாப் போன்ற தொல்லியல் மேடுகளின் ஆய்வில் இப்பகுதியில் கடினமான நீர் பாசன முறை மேற்கொள்ளப்பட்டதாக அறியமுடிகிறது. உபைதுகள் காலத்தில் எரிது பகுதிகளின் மக்கள், வடக்கிலிருந்த சமார்ரா பண்பாட்டுக் குறிகளைக் கொண்டிருந்தனர்.
# மெசொப்பொத்தேமியாவின் வரலாறு

## வரலாற்றுக்கு முந்தைய காலம்

### செப்புக் காலம்

#### ஹலாப் பண்பாடு (கிமு 6,100 — 5,100) (வடமேற்கு மெசொப்பொத்தேமியா)

ஹலாப் பண்பாடு காலத்திய பாண்டங்கள் மற்றும் நகையணிகள் பீங்கான், சுண்ணக்கல் போன்ற பொருட்களால் தயாரிக்கப்பட்டது. அலங்கரிக்கப்பட்ட பானைகளில் சிவப்ப வண்ண ஓவியம் தீட்டியிருந்தனர். இக்காலத்தில் களிமண் பானைகள் உருவாகவில்லை.
# மெசொப்பொத்தேமியாவின் வரலாறு

## வரலாற்றுக்கு முந்தைய காலம்

### அசுன்னா பண்பாடு கிமு 6000 (வடக்கு மெசொப்பொத்தேமியா)

கிமு 6,000-இல் அசுன்னா பண்பாட்டுக் காலத்திய மக்கள், வடக்கு மெசபடோமியாவின் சக்ரோசு மலைகளின் அடிவாரங்களில் சிறு சிறு நிலப்பரப்புகளில் வேளாண்மை செய்து வாழ்ந்தனர். பெண் தெய்வங்களை வழிபட்டமைக்கு, பல பெண் உருவச் சிற்பங்கள் கிடைத்துள்ளது. இறந்தவர்களின் உடலை தாழிகளில் வைத்து அடக்கம் செய்தனர்.
# மெசொப்பொத்தேமியாவின் வரலாறு

## வரலாற்றுக்கு முந்தைய காலம்

### சமார்ரா பண்பாடு (கிமு5500 – கிமு 4800) (நடு மெசொபொத்தேமியா)

, கிமு 6,000]]  
தற்கால ஈராக்கின் வடக்கில் நடு மெசொப்பொத்தேமியாவில் செப்புக் காலத்தில் கிமு 5500 முதல் கிமு 4800 வரை விளங்கிய தொல்பொருள் பண்பாடாகும். சமார்ரா பண்பாடு மட்பாண்ட புதிய கற்காலத்தியாகும். சாமர்ரா பண்பாட்டிற்கு முன்னர் மெசொப்பொத்தேமியாவில்ஹலாப் பண்பாடு, அசுன்னா பண்பாடு மற்றும் ஹலாப்-உபைதுகளின் இடைநிலைக் காலம் விளங்கியது. சாமர்ரா பண்பாட்டிற்குப் பின்னர் உபைதுகள் காலம் தொடங்கியது.
# மெசொப்பொத்தேமியாவின் வரலாறு

## வரலாற்றுக்கு முந்தைய காலம்

### உபைதுகள் காலம் (கிமு 6500 - கிமு 3800), கீழ் மெசொப்பொத்தேமியா

கீழ் மெசொப்பொத்தேமியாவில் கிமு 6500 முதல் கிமு 3800 வரை உபைதுகள் காலம் விளங்கியது. உபைதுகள் காலம் வரலாற்றுக்கு முந்திய காலம் ஆகும். உபைதுகள் காலத்தில் கோட்டைச் சுவர்கள் அற்ற, பல அறைகள் கொண்ட, செவ்வக வடிவ களிமண் செங்கற்களாலான வீடுகளுடன் கூடிய பெரிய கிராமக் குடியிருப்புகள், இரண்டு அடுக்குக் கோயிலுடன் அமைந்திருந்தது. இதுவே மொசபத்தோமியாவில் கண்டெடுக்கப்பட்ட முதல் கோயில் ஆகும். 10 ஹெக்டேர் பரப்பளவில் அமைந்த இப்பெரிய குடியிருப்பைச் சுற்றிலும் 1 ஹெக்டேர் பரப்பளவுகளுடன் சிறிய கிராமங்கள் இருந்தன.  
கிமு 5000–4000களில் உபைதுகள் நகர நாகரீகத்தை நோக்கிச் செல்லத் துவங்கினர். இவர்கள் வேளாண்மை செய்ததுடன், காட்டு விலங்குகளைப் பழக்கப்படுத்தி வீட்டு விலங்களாக மாற்றி, வேளாண்மைத் தொழிலுக்கு பயன்படுத்தினர். நிலத்தை நன்கு உழுவதற்கு கலப்பை, ஏர் போன்ற உழவுக் கருவிகளை கண்டறிந்தனர்.
# மெசொப்பொத்தேமியாவின் வரலாறு

## வரலாற்றுக்கு முந்தைய காலம்

### உபைதுகள் காலம் (கிமு 6500 - கிமு 3800), கீழ் மெசொப்பொத்தேமியா

#### உரூக் காலம் (கிமு 4,000 - கிபி 700)

சுமேரியப் பண்பாட்டில் முக்கிய இடம் வகித்த உரூக் நகரம், கிமு 4,000 முதல் கிபி 700 வரை புகழுடன் விளங்கியது. உரூக் நகரம் கிமு 2,900-இல் புகழின் உச்சத்தில் இருந்த போது, 6 கிலோ மீட்டர் பரப்பளவில்,
50,000 முதல் 80,000 வரையிலான குடியிருப்புகள் கொண்டிருந்தது. கிமு 2700ல் உரூக் நகரத்தை சுமேரிய மன்னரான கில்கமெஷ் ஆண்டார். கிமு 2,000ல் பபிலோனியா - ஈலாம் இடையே நடைபெற்ற போரின் போது, உரூக் நகரம் தனது தனித் தன்மையை இழந்தது. செலூக்கியப் பேரரசு (கிமு 312 - 63), பார்த்தியப் பேரரசு (கிமு 227 - கிபி 224) காலங்களில் புகழ் குன்றியிருந்த உரூக் நகரம், கிபி 7-ஆம் நூற்றாண்டில் (கிபி 633 - 638) மெசொப்பொத்தேமியா மீதான இசுலாமிய படையெடுப்புகளின் போது முற்றிலும் அழிக்கப்பட்டது.
# மெசொப்பொத்தேமியாவின் வரலாறு

## வரலாற்றுக்கு முந்தைய காலம்

### செம்தேத் நசிர் காலம்கிமு (கிமு 3100 - கிமு 2900)

நகரத்திலிருந்து கண்டெடுக்கப்பட்ட களிமண் பலகைகள், செம்தேத் நசிர் காலத்தியது (கிமு 3100–2900)]]  
கீழ் மெசொப்பொத்தேமியாவில், சுமேரிய நகரமான செம்தேத் நசிர் நகரத்தில், (தற்கால தெற்கு ஈராக்கில்) கிமு 3100 முதல் கிமு 2900 வரை காணப்பட்ட ஒரு தொல்பொருள் பண்பாடுக் காலம் ஆகும். செம்தேத் நசிர் தொல்லியல் மேட்டின் பெயரால் இதற்கு செம்தேத் நசிர் காலம் எனப்பெயரிடப்பட்டது. செம்தேத் நசிர் தொல்லியல் பண்பாட்டின் சமகாலத்தியது என மேல் மெசொப்பொத்தேமியாவின் ஐந்தாம் நினிவே, கீழ் மெசொப்பொத்தேமியாவின் உரூக் மற்றும் ஆதி ஈலாம் தொல்லியல் பண்பாடுகளை தொல்லியல் அறிஞர்கள் குறிப்பிடுவர்.
# மெசொப்பொத்தேமியாவின் வரலாறு

## கிமு மூவாயிரம் காலத்தில்

### அக்காடியப் பேரரசு (கிமு 2334 – 2154)

வில் அக்காடியப் பேரரசு]]
அக்காடியப் பேரரசு அதன் நிறுவனர் அக்காத்தின் சர்கோனின் படையெடுப்பு வெற்றிகளைத் தொடர்ந்து, கிமு 24 ஆம் நூற்றாண்டுக்கும் 22 ஆம் நூற்றாண்டுக்கும் இடையில் அதன் அரசியல் உச்சத்தை எட்டியது. அக்காதியப் பேரரசின் தலைநகரமாக அக்காத் நகரம் விளங்கியது. அக்காடியப் பேரரசர் சர்கோன் மற்றும் அவனது வாரிசுகளாலும் ஆளப்பட்ட மெசொப்பொத்தேமியா மற்றும் ஈலாம், குட்டியம் போன்ற வெளிநாடுகளில் அக்காதியா மொழி திணிக்கப்பட்டது. அக்காடியப் பேரரசே வரலாற்றின் முதல் பேரரசு எனச் சில வேளைகளில் கூறப்பட்டாலும், இதில் பேரரசு என்னும் சொல்லின் பொருள் துல்லியமாக இல்லை. பேரரசுத் தகுதியைக் கோரக்கூடிய முன்னைய சுமேரிய அரசுகளும் இருந்தது.  
அக்காடியப் பேரரசின் வீழ்ச்சிக்குப் பின்னர், மெசொப்பொத்தேமிய மக்கள் காலப்போக்கில் அக்காடிய மொழி பேசும் இரண்டு நாடுகளாகப் பிரிந்தது. மேல் மெசொப்பொத்தேமியாவில் பண்டைய அசிரியாவும், சில நூற்றாண்டுகளுக்குப் பின்னர் கீழ் மெசொப்பொத்தேமியாவில் பாபிலோனியாவும் உருவாகின.
# மெசொப்பொத்தேமியாவின் வரலாறு

## கிமு மூவாயிரம் காலத்தில்

### மூன்றாவது ஊர் வம்சம் (கிமு 2112 - கிமு 2004)

, அதன் தாக்கத்தை ஏற்படுத்திய பிரதேசங்களைக் காட்டும் வரைபடம்]]
மன்னர் அமர்- சின்னின் பெயர் பொறித்த தொல்பொருள், பிரித்தானிய அருங்காட்சியகம்]]
மூன்றாவது ஊர் வம்சத்தை **புதிய சுமேரிய பேரரசு** என்பர். இது கீழ் மெசொப்பொத்தேமியாவில் அமைந்த ஊர் நகரத்தை தலைநகராகக் கொண்டு பாபிலோனியவைக் கிமு 2112 முதல் 2004 முடிய 108 ஆண்டுகள் ஆண்ட இறுதி சுமேரிய வம்சம் ஆகும்.  
ஊர் வம்சத்தினர் அக்காடியப் பேரரசு மற்றும் குடியன் வம்சத்தினர் ஆட்சிக்குப் பின் சுமேரியாவை ஆண்ட இறுதி ஊர் வம்சமாகும். மூன்றாம் ஊர் வம்சத்தின் மன்னர் ஊர் - நம்மு என்பவர் கீழ் மெசொப்பொத்தேமியாவில் மூன்றாவது ஊர் வம்ச ஆட்சியை நிறுவினார். மூன்றாவது ஊர் வம்சத்தினர் தற்கால ஈராக், சிரியா, லெபனான் மற்றும் மேற்கு ஈரானிய பகுதிகளை கிமு 2112 முதல் 2004 முடிய ஆண்டனர்.  
இவ்வம்சத்தினர் ஊர், இசின், லார்சா, பாபிலோன், மாரி மற்றும் எசுன்னா போன்ற நகர இராச்சியங்களை கைப்பற்றி தங்கள் பாபிலோனிய இராச்சியத்தை விரிவிபடுத்தினர். மேலும் மேல் மெசொப்பொத்தேமியாவின் சசிரா நகரையும் வென்றனர். கிமு 2004ல் ஈலம் மக்களின் படையெடுப்பால் வீழ்ச்சியடைந்த மூன்றாம் ஊர் வம்சத்தின் பபிலோனியாவை, வெளிநாட்டு அமோரிட்டு மக்கள் வசப்படுத்தினர்.
# மெசொப்பொத்தேமியாவின் வரலாறு

## கிமு இரண்டாயிரம் காலத்தில்

### பழைய அசிரியப் பேரரசு (கிமு 2025 - கிமு 1378)

வரைபடம்]]  
பழைய அசிரியப் பேரரசர் *இலு - சுமா* அனதோலியா, லெவண்ட் மற்றும் கீழ் மெசொப்பொத்தேமியாவின் பாபிலோனியப் பகுதிகளில் அசிரியர்களின் குடியிருப்புகள் ஏற்படுத்தி மொசொப்பொத்தேமியாவில் பழைய அசிரியப் பேரரசை கிமு 2025-இல் நிறுவினர். கிமு 2450ல் அசிரியர்கள், மெசொப்பொத்தேமியாவில் சுமேரியர்களின் ஆதிக்கத்தை முடிவுக்கு கொண்டு வந்தனர். அசிரியப் பேரரசர் உஷ்பியா, அசிரிய மக்களின் முதல் கோயிலை அசூர் நகரத்தில் கிமு 2050ல் நிறுவினார். பின்னர் நகரத்துடன் அசூர் கோயிலைச் சுற்றி கோட்டைச் சுவர்கள் எழுப்பப்பட்டது.  
கிமு 2500 - 2400-க்கு இடைப்பட்ட காலத்தில் அசிரியர்கள் அனதோலியாவின் இட்டைட்டு மக்கள், ஹுரியத் மக்கள், மற்றும் ஈலாம் பகுதியின் குடியன், லுல்லுபி மற்றும் அமோரிட்டு மக்களிடம் பகை பாராட்டினர். பழைய அசிரியப் பேரரசுக்கும், மத்திய அசிரியப் பேரரசுக்கும் இடைப்பட்ட காலத்தில் கிமு 1475 முதல் கிமு 1275 முடிய மித்தானியர்கள் அசிரியர்களின் பேரரசைக் கைப்பற்றி ஆண்டனர்.
# மெசொப்பொத்தேமியாவின் வரலாறு

## கிமு இரண்டாயிரம் காலத்தில்

### பழைய பாபிலோனியப் பேரரசு (கிமு 2000 - கிமு 1600)

கீழ் மெசொப்பொத்தேமியாவின் பாபிலோன் நகரத்தைத் தலைமையிடமாகக் கொண்டு அமோரிட்டு மன்னர்களால் கிமு 2000 முதல் கிமு 1600 முடிய 400 ஆண்டுகள் ஆளப்பட்டது. இம்மன்னர்களில் புகழ்பெற்றவரான அம்முராபி (கிமு 1792 – 1750) ஆட்சிக்காலத்தில், மெசொப்பொத்தேமியாவின் பிற இராச்சியங்களை வென்று பழைய பாபிலோனியப் பேரரசை விரிவாக்கினார். அம்முராபி ஆட்சிக் காலத்தில் சுமேரியம் மற்றும் அக்காதிய மொழிகளின் ஆப்பெழுத்துகளில் சமயம், கவிதை, அறிவியல் குறிப்புகள் தொகுக்கப்பட்டது. பழைய பாபிலோனியப் பேரரசர் அம்முராபியின் புகழ்பெற்ற சட்டத் தொகுப்புகள் குறித்தான கல்வெட்டு அகழாய்வில் கண்டெக்கப்பட்டது. கிமு 1595ல் இட்டைட்டுகள் பழைய பாபிலோனியப் பேரரசை கைப்பற்றினார்.
# மெசொப்பொத்தேமியாவின் வரலாறு

## கிமு இரண்டாயிரம் காலத்தில்

### மத்திய அசிரியப் பேரரசு (கிமு 1392 – கிமு 934)

பழைய அசிரியப் பேரரசுக்கும், புது அசிரியப் பேரரசுக்கும் இடைப்பட்ட காலத்தில், தற்கால ஈராக், சிரியா மற்றும் துருக்கிப் பகுதிகளை, கிமு 1392 முதல் கிமு 934 முடிய ஆண்ட அசிரியர்களின் இராச்சியம் ஆகும். பேரரசர் முதலாம் அசூர்-உபாலித் (கிமு 1365–1330) ஆட்சியில், மத்திய அசிரியப் பேரரசு அதிக வலுடன் விளங்கியது. அசிரியப் பேரரசர் என்லில் நிராரி (கிமு 1329–1308) ஆட்சியில் பாபிலோனை கைப்பற்றினார். அசிரியப் பேரரசர் ஆரிக்- டென் -இலி (கிமு 1307–1296) சிரியாவைக் கைப்பற்றினார். முதலாம் அதாத் - நிராரி (கிமு 1295–1275) ஆட்சியில், நிம்ருத் நகரம் அசிரியப் பேரரசின் தலைநகரானது. மேலும் இட்டைட்டுப் பேரரசின் பகுதிகளையும், ஆசிய மைனரையும் கைப்பற்றி பேரரசை விரிவாக்கினார். அசூர் நகரத்தில் அசிரிய தெய்வஙகளுக்கான கோயில்களும், அரண்மனைகளும் கட்டப்பட்டது.  
முதலாம் சால்மனேசர் (கிமு 1274–1244) ஆட்சியில் கிமு 1274ல் அரராத்து இராச்சியத்தை கைப்பற்றினார். பின்னர் மித்தான்னிப் பேரரசையும் முழுவதுமாக வீழ்த்தினார். அசிரியப் பேரரசர் முதலாம் துக்குல்தி - நினுர்தா (கிமு 1244–1207), மீண்டும் இட்டைட்டுகளையும், பாபிலோனியர்களையும் வென்றார்.  
கிமு 1056ல் அசிரியப் பேரரசர் அசூர் பெல் - காலாவின் இறப்பிற்குப் பின், அசிரியா நூறு ஆண்டுகளுக்கு தொடர்ந்து வீழ்ச்சியை சந்தித்தது. படிப்படியாக அசிரியப் பேரரசு சுருங்கி கிமு 1026ல் இப்பேரரசு அசிரியாவை மட்டுமே ஆட்சி செய்தது. கிமு 934ல் இப்பேரரசு வீழ்ச்சியுற்றது.
# மெசொப்பொத்தேமியாவின் வரலாறு

## கிமு இரண்டாயிரம் காலத்தில்

### பாபிலோனின் காசிட்டு வம்சம் (கிமு 1531 - கிமு 1155)

பழைய பாபிலோனியப் பேரரசுக்குப் பின், காசிட்டு மக்கள் பாபிலோனியாவை கிமு 1531 முதல் கிமு 1155 முடிய 366 ஆண்டுகள் ஆட்சி செய்தனர். 1595ல் இட்டைட்டு பேரரசினர் பாபிலோனியாவை தாக்கி அழித்த போது, காசிட்டு மக்கள் பாபிலோனியாவைக் கைப்பற்றி துர் - குரிகல்சு நகரத்தில் காசிட்டு வம்சத்தை நிறுவினர். காசிட்டு மக்களின் போர்க் குதிரைகள் மற்றும் போர் இரதங்கள் போற்றப்படும் முறை முதன்முதலில் பபிலோனியாவில் அறிமுகப்படுத்தப்பட்டது. காசிட்டு மக்களின் தாயகம் தற்கால ஈரானின் சக்ரோசு மலைத்தொடர் ஆகும். ஈல மக்கள், குடியன்களைப் போன்று காசிட்டு மக்களும் மெசொப்பொத்தேமியாவில் தங்களது இராச்சியத்தை நிறுவினர்.
# மெசொப்பொத்தேமியாவின் வரலாறு

## கிமு இரண்டாயிரம் காலத்தில்

### ஹுரியத் மக்கள்

மேல் மெசொப்பொத்தேமியா மற்றும் அனதோலியாவின் தற்கால வடக்கு ஈராக் மற்றும் வடகிழக்கு சிரியாவில் வாழ்ந்தவர்கள். இவர்கள் ஹுரியத் மொழி பேசினர். இந்திய - ஈரானிய மொழி பேசிய ஹுரியத் மக்களின் முக்கிய இராச்சியங்களாக இட்டைட்டு பேரரசு (கிமு 1600 – கிமு 1178), மித்தானி இராச்சியம் (கிமு 1475 – கிமு 1275) மற்றும் அரராத்து இராச்சியம் (கிமு 858 - 590) விளங்கியது.  
கிமு 13-ஆம் நூற்றாண்டில் ஹுரியத் மக்களின் மித்தானி நகர இராச்சியம் உள்ளிட்ட பிற நகர இராச்சியங்கள் அனைத்தும் அசிரிய மக்கள் மற்றும் பிற மக்களால் வெல்லப்பட்டு மறைந்தன. ஹுரியத் மக்களின் தாயகமான காபூர் சமவெளி மற்றும் தென்கிழக்கு அனதோலியா போன்ற பகுதிகள் மத்திய அசிரியப் பேரரசின் (கிமு 1366 - 1020) மாகாணங்களாகியது. வடக்கு சிரியாவில் ஹுரியத் மக்கள் பேசிய மொழியில், அசிரியர்களின் அக்காதியம் மற்றும் அரமேயம் மொழிகளின் தாக்கம் ஏற்பட்டது.
# மெசொப்பொத்தேமியாவின் வரலாறு

## கிமு இரண்டாயிரம் காலத்தில்

### அரராத்து இராச்சியம்

மத்திய அசிரியப் பேரரசு ஹுரியத் மக்களின் மித்தானி இராச்சியம் போன்ற பகுதிகளை கைப்பற்றிய பின்னர் மீண்டும் ஹுரியத் மக்கள் அரராத்து இராச்சியத்தை நிறுவி தற்கால ஆர்மீனியா, அசர்பைஜான், ஜார்ஜியா, ஈரான், ஈராக் மற்றும் துருக்கி நாடுகளின் பகுதிகளை கிமு 858 முதல் கிமு 590 முடிய 268 ஆண்டுகள் ஆண்டனர்.  
புது அசிரியப் பேரரசினர் (கிமு 911 – 609) கிமு 9-ஆம் நூற்றாண்டு முதல் கிமு 7-ஆம் நூற்றாண்டு வரை படிப்படியாக ஹுரியத் மக்களின் அரராத்து இராச்சியப் பகுதிகளை கைபற்றினர். புது அசிரியப் பேரரசு கிமு 620 - 605 கால கட்டத்தில் வீழ்ச்சியடைந்த போது ஏற்பட்ட உள்நாட்டுப் போரை பயன்படுத்திக் கொண்டு, அதன் சிற்றரசுகளாக இருந்த மீடியா, சிதியர்கள், சால்டியர்கள், பாபிலோனியர்கள் தன்னாட்சியுடன் தங்கள் பகுதிகளை ஆண்டனர். அசிரியப் பேரரசின் வீழ்ச்சிக்குப் பின் கிமு 6-ஆம் நூற்றாண்டில் அரராத்து இராச்சியம், மீடியாப் பேரரசின் கீழ் சென்றது.  
கிமு 6-ஆம் நூற்றாண்டிற்குப் பின் அரராத்து இராச்சியத்தின் ஹுரியத் மக்கள் வரலாற்றிலிருந்து முற்றிலும் மறைந்தனர். இம்மக்கள் இந்தோ ஐரோப்பிய மக்களான ஆர்மீனியர்களுடன் கலந்து விட்டதாக அறியப்படுகிறது. சிரியாவின் நூசி மற்றும் அத்துசா, அலாலக்கா தொல்லியல் களங்களில் கண்டெடுத்த ஆப்பெழுத்தில் எழுதப்பட்ட அக்காதிய மொழி சுடுமண் பலகைகள் போன்ற தொல்பொருட்கள் மூலம் ஹுரியத் மக்களின் பண்பாடு, சமயம் மற்றும் சமூகம் வெளிப்படுகிறது. இட்டைட்டு பேரரசில் வாழ்ந்த ஹுரியத் மக்களின் பண்பாடு, சமயம் இட்டைட்டு மக்களிடையே பரவியது. ஹுரியத் மக்களின் உருளை வடிவ முத்திரையில் கவனமாக செதுக்கப்பட்ட புராணக் கதைகள் மூலம் ஹுரியத் மக்களின் சமூகம், வரலாறு, பண்பாடு விளக்குகிறது.  
உருளை முத்திரை]]
# மெசொப்பொத்தேமியாவின் வரலாறு

## கிமு முதல் ஆயிரமாண்டு

### புது அசிரியப் பேரரசு (கிமு 911 – கிமு 609)

மெசொப்பொத்தேமியா]]  
இரும்புக் காலத்தில் மெசொப்பொத்தேமியாவை மையக் கொண்டு கிமு 911 முதல் 609 முடிய ஆட்சி செய்த பண்டைய உலகின் உலகின் முதல் பேரரசாகும். இது அசிரியாவின் இறுதிப் பேரரசாகும். இப்பேரரசின் புகழ்பெற்ற பேரரசர் அசூர்பனிபால் ஆவார். கிமு பத்தாம் நூற்றாண்டில் புது அசரியப் பேரரசின் மன்னர் இரண்டாம் *அதாத் நிராரி* காலத்தில் அசிரியப் பேரரசு உலகின் சக்தி வாய்ந்த அரசுகளில் ஒன்றாக விளங்கியது.  
புது அசிரியப் பேரரசர்கள் பண்டைய அண்மை கிழக்கு பகுதிகளில் கிழக்கு மத்தியதரைக் கடற்பரப்புகள், லெவண்ட், அனதோலியா, காக்கேசியா, அராபியத் தீபகற்பம் மற்றும் வடக்கு ஆப்பிரிக்கா பகுதிகளை கைப்பற்றியதுடன், தங்களது பலமிக்க போட்டி அரசுகளான பாபிலோன், ஈலாம், பாரசீகம், லிடியா, அரராத்து, சிம்மெரியர்கள், சமாரியா, யூத அரசு, சால்டியா, கானான் மற்றும் எகிப்து இராச்சியங்களைக் கைப்பற்றி ஆண்டனர்.  
புது அசிரியப் பேரரசு பெரும் நிலப்பரப்புகளுடன் கிமு 911 முதல் கிமு 609 ஆண்டது. இப்பேரரசில் ஆட்சி மொழியாக அக்காதியம் மொழியுடன், பழைய அரமய மொழியும் இருந்தது. கிமு 627ல் புது அசிரியப் பேரரசர் அசூர்பர்னபாலின் இறப்பிற்குப் பின்னர், அசிரியாவில் நடைபெற்ற உள்நாட்டுப் போர்களால், பேரரசு சிதறுண்டது. கிமு 609ல் இறுதி அசிரியப் பேரரசரின் புது அசிரியப் பேரரசின் வீழ்ச்சிக்குப் பின், அசிரியப் பகுதிகளை மீடியா பேரரசும், கிமு 550ல் அகாமனிசியப் பேரரசும், பின்னர் சாசானியப் பேரரசும் கைப்பற்றி ஆண்டனர்.
# மெசொப்பொத்தேமியாவின் வரலாறு

## கிமு முதல் ஆயிரமாண்டு

### புது பாபிலோனியப் பேரரசு (கிமு 626 - கிமு 539)

பெர்காமோன் அருங்காட்சியகத்தில் உள்ளது]]
உருவம் பொறித்த கருங்கல் சிற்பத்தின் பிரதி]]
நிறுவிய பாபிலோனின் தொங்கு தோட்டம்]]
நகரத்தின் சந்திரக் கடவுள் கோயில் சீரமைத்ததை ஆப்பெழுத்துகளில் எழுதப்பட்ட உருளை வடிவ சுடுமட் பாண்டம்]]  
அசிரியர்களின் புது அசிரியப் பேரரசு ஆட்சியின் கீழ் பாபிலோனிய நாடு இருந்ததது. இப்பேரரசின் நாகரிகத்தை சாலடிய நாகரிகம் என்பர். கிமு 626-இல் பாபிலோனில் வாழ்ந்த சால்டியர்கள் பபிலோனியாவைக் கைப்பற்றினர். பின்னர் தற்கால வடக்கு ஈராக், குவைத், சிரியா, துருக்கி போன்ற பிரதேசங்களை கைப்பற்றி 87 ஆண்டுகள் ஆண்டனர். இதனை இரண்டாம் பாபிலோனியப் பேரரசு என்றும் அழைப்பர். புது பாபிலோனியப் பேரரசர்களில் புகழ் பெற்றவர் பாபிலோனின் தொங்கு தோட்டத்தை அமைத்த இரண்டாம் நெபுகாத்நேசர் ஆவார்.
கிமு 539ல் **ஓபிஸ் போரில்** அகாமனிசியப் பேரரசர் சைரசு பாபிலோனைக் கைப்பற்றினார்.
# மெசொப்பொத்தேமியாவின் வரலாறு

## கிமு முதல் ஆயிரமாண்டு

### பாரம்பரியக் காலம் (கிமு 6-ஆம் நூற்றாண்டு - கிபி 7-ஆம் நூற்றாண்டு)

#### பாரம்பரியக் காலம் (Classical antiquity)

பாரம்பரியக் காலத்தில் மெசொப்பொத்தேமியாவை ஆட்சி செய்தவர்களின் வரலாறு
- பாரசீக அகாமனிசியப் பேரரசு - (கிமு 6 முதல் 4-ஆம் நூற்றாண்டு வரை)
- செலூக்கியப் பேரரசு - (கி.மு. 312–கி.மு. 63)
- தாலமைக் பேரரசு - (கிமு 305 – கிமு 30)
- பார்த்தியப் பேரரசு - (கிமு 3-ஆம் நூற்றாண்டு முதல் கிபி 3-ஆம் நூற்றாண்டு வரை)
- ஆர்மீனிய இராச்சியம் - (கிமு 321 - கிபி 428)
- உரோமைப் பேரரசு - (கிமு 2- முதல் கிபி 7ஆம் நூற்றாண்டு வரை
# மெசொப்பொத்தேமியாவின் வரலாறு

## கிமு முதல் ஆயிரமாண்டு

### பாரம்பரியக் காலம் (கிமு 6-ஆம் நூற்றாண்டு - கிபி 7-ஆம் நூற்றாண்டு)

#### பிந்தைய பாரம்பரியக் காலம்

- பல்மைரேனிய இராச்சியம் - (கிபி 3-ஆம் நூற்றாண்டு)
- சாசானியப் பேரரசு - (கிபி 224 – 651)
- பைசாந்தியப் பேரரசு - (கிபி 341 - கிபி 7-ஆம் நூற்றாண்டு)
- ராசிதீன் கலீபாக்கள் - (கிபி 632 – 661)
- உமையா கலீபகம் - 661–750
- அப்பாசியக் கலீபகம் - 750–1258
- அய்யூப்பிய வம்சம் 1174 - 1254
- உதுமானிய கலீபகம் - 1517–1924
# மெசொப்பொத்தேமியாவின் வரலாறு

## இதனையும் காண்க

- மெசொப்பொத்தேமியாவின் காலக்கோடுகள்
- அசிரியப் பேரரசின் காலக்கோடுகள்
- மெசொப்பொத்தேமியாவின் புவியியல்
- பண்டைய அண்மை கிழக்கு
- பண்டைய அண்மை கிழக்கின் நகரங்கள்
# இந்தோனேசிய காத்தாடிகள் அருங்காட்சியகம்

**இந்தோனேசிய காத்தாடிகள் அருங்காட்சியகம் (Kites Museum of Indonesia)** (அருங்காட்சியகம் லயாங்-லயாங் இந்தோனேசியா) தெற்கு ஜகார்த்தாவின் பாண்டோக் லாபுவில் காத்தாடிகளுக்காக அமைந்துள்ள ஒரு அருங்காட்சியகம் ஆகும். இது இந்தோனேசியாவின் முதல் காத்தாடி அருங்காட்சியகம் ஆகக் கருதப்படுகிறது.
# இந்தோனேசிய காத்தாடிகள் அருங்காட்சியகம்

## துவக்கம்

காத்தாடிகள் அருங்காட்சியகம் 2003 ஆம் ஆண்டில் எண்டாங் எர்னாவதி என்பவரால் கட்டப்பட்டது. இந்தோனேசியா மற்றும் உலகம் முழுவதிலுமிருந்து பல வகையான காத்தாடிகளை அவர் சேகரித்தார். இந்த அருங்காட்சியகத்தின் சேகரிப்பில் 600 க்கும் மேற்பட்ட காத்தாடிகள் காட்சியில் வைக்கப்பட்டுள்ளன.
# இந்தோனேசிய காத்தாடிகள் அருங்காட்சியகம்

## சிறப்பு

இந்தோனேசியாவில் ஜகார்த்தா சிறப்பு பிராந்தியத்தை பார்வையிடுவது செய்யும் செலவுக்கும் ஏற்ப நிம்மதியைத் தருவதாகும். ஏனெனில் இப்பகுதியில் பார்க்கத்தக்க வேண்டிய பல வகையான இடங்கள் உள்ளன. அவற்றில் ஒன்றாகக் கருதப்படுவது சிலாண்டக் துணை மாவட்டத்தில் அமைந்துள்ள இது இந்தோனிசிய காத்தாடிகள் அருங்காட்சியகம் ஆகும். உள்ளூர் மக்கள் இந்த அருங்காட்சியகத்தை லயாங்-லயாங் அருங்காட்சியகம் என்று அழைக்கிறார்கள். பெயருக்கு ஏற்றாற்போல அதில் குறிப்பிட்டுள்ளபடி, இந்த அருங்காட்சியகம் அமைந்துள்ள கட்டிடத்தில் பல்வேறு வகையான காத்தாடிகள் காட்சிக்கு வைக்கப்பட்டுள்ளன. அவை வெவ்வேறு வண்ணங்கள் மற்றும் வடிவங்களில் காட்சிப்படுத்தப்பட்டுள்ளன. இது பார்வையாளர்களுக்காக அனைத்து நாளும் திறந்து வைக்கப்பட்டிருக்கும். ஆனால் விடுமுறை நாட்கள். நுழைவு கட்டணம் மிகவும் மலிவானது என்று கூறிவிட முடியாது. பெரும்பாலும், இங்கு பார்வையிட வருகின்ற பார்வையாளர்கள் மாணவர்கள், குழந்தைகள் மற்றும் குடும்பங்கள் என்ற நிலைகளில் அமைகின்றனர். எல்லாவற்றிற்கும் மேலாக, வருவோர் பல இடங்களிலிருந்து பெறப்பட்டு காட்சிக்கு வைக்கப்பட்டுள்ள காத்தாடிகளின் தனித்துவமான சேகரிப்பைக் காண விரும்புகின்றார்கள்.
# இந்தோனேசிய காத்தாடிகள் அருங்காட்சியகம்

## வசதிகள்

அளவைப் பொறுத்தவரை, இந்தோனேசிய காத்தாடிகள் அருங்காட்சியகம் மிகவும் பெரிய அருங்காட்சியகம் அல்ல. வார இறுதி நாட்களில் இந்த அருங்காட்சியகத்தினைச் சுற்றிப் பார்ப்பது சற்று சிரமத்தையே தரும். ஏனென்றால் அந்த நாள்களில் அதிக எண்ணிக்கையிலான பார்வையாளர்கள் வருவார்கள். அவர்களில் குறிப்பாக குழந்தைகள் அதிகமாகக் காணப்படுவர். இருந்த போதிலும், பார்வையிடுவோருக்கு நிழல் தரும் மரங்கள் மற்றும் அழகான தாவரங்கள் அவரவர் தத்தம் வீட்டில் உள்ள சூழலைத் தந்து விடுகின்றன. உண்மையில் சொல்லப்போனால் சுற்றுலாப் பயணிகள் ஓய்வெடுப்பதற்காக அங்கு சில மேசைகள் மற்றும் ஒரு கெஸெபோ என்கிற , எண்கோண வடிவில் அல்லது சிறு கோபுரம் வடிவில் பெரும்பாலும் ஒரு பூங்கா, தோட்டம் அல்லது விசாலமான பொது இடங்களில் ஓய்வெடுக்கும் வகையில் கட்டப்பட்டுள்ள, அமைப்புகள் காணப்படுகின்றன. அவற்றில் சுற்றுலா பயணிகள் சிறிது நேரம் தங்கி ஓய்வெடுக்க முடியும். அருங்காட்சியகத்தின் வடிவமைப்பு மிகவும் பாரம்பரியமாக அமைந்துள்ளது. அதே சமயத்தில் அதில் ஒரு கம்பீரத் தன்மையையும் காணமுடியும். இந்த அருங்காட்சியகத்தில் கழிப்பறைகள் மற்றும் ஒரு முஷோலா ஒரு மசூதி போன்ற பொதுவாக சிறிய அளவிலான மற்றும் பிரார்த்தனைக்குரிய குர்ஆன் முஸ்லிம்களுக்கு பாராயணம் செய்யும் இடம், ஆகிய வசதிகளைக் கொண்டு அமைந்துள்ளன. அவை அனைத்தும் சுத்தமாகப் பராமரிக்கப்பட்டு வருகின்றன. நுழைவுச்கீட்டு விற்கின்ற இடத்தில் உணவுகள் மற்றும் பானங்களைப் பார்வையாளர்கள் வாங்கிக்கொள்ள வசதி உள்ளது. என்று அழைக்கப்படுகின்ற ஜாவா மக்களின் பாரம்பரிய இல்ல வடிவத்தைக் கொண்டு அமைந்துள்ள முதன்மை கட்டிடத்தில் இவை காட்சிப்படுத்தப்பட்டுள்ளன. அந்த காத்தாடிகளைப் பற்றிய அனைத்து முழுமையான விளக்கங்கள் அங்கு தரப்பட்டுள்ளன. இன்னும், ஒரு சுற்றுலா வழிகாட்டியின் துணையோடு செல்லும்போது மேலும் பல செய்திகளைப் பெற முடியும். ஆகவே வழிகாட்டியைத் துணைக்கு அழைத்துச் செல்ல பரிந்துரைக்கப்படுகிறது.
# இந்தோனேசிய காத்தாடிகள் அருங்காட்சியகம்

## காத்தாடி வகைகள்

இந்தோனேசிய காத்தாடிகள் அருங்காட்சியகத்தில் மூன்று வகையான காத்தாடிகள் காட்சிக்கு வைக்கப்பட்டுள்ளன. அவை பண்பாடு, போட்டிக்கானவை, மற்றும் விளையாட்டுக்குரியரியவை என்ற மூன்று வெவ்வேறு வகைகளில் அடங்கும். இங்குள்ள காத்தாடிகளில் மிகப்பெரியது 3 மீட்டர் அளவு கொண்ட காத்தாடி ஆகும். இருப்பினும் அனைத்து வகையான காத்தாடிகளும் அங்கு வருகின்ற புகைப்படக்காரர்களை அதிகமாக ஈர்த்து விடுகின்றன. இருப்பினும், அருங்காட்சியகத்திற்குள் படங்களை எடுப்பதற்கு முன்பாக ஒரு திட்டத்தினை வைத்துக்கொள்வது நலம் பயக்கும். பார்வையாளர்களாக அருங்காட்சியகத்திற்கு வருவோர் அங்குள்ள விதிகளுக்குக் கட்டுப்பட்டு நடக்க அறிவுறுத்தப்படுகின்றார்கள். அங்கு வருவோர், ஒரு காத்தாடியையோ அல்லது மட்பாண்டங்கள் போன்ற பிற பொருட்களையோ எவ்வாறு தயாரிப்பது என்பதைக் கற்றுக்கொள்ளலாம். வண்ணம் தீட்டுவது மற்றும் பாடிக் தயாரிப்பது போன்றவற்றையும் குழந்தைகள் கற்றுக்கொள்ளலாம்.
# ஈரானிய சீர் நேரம்

+3:30) ஆகும்.]]
**ஈரானிய சீர் நேரம்** (*Iran Standard Time*) அல்லது **ஈரானிய நேரம்** (*Iran Time*) என்பது ஈரானில் பின்பற்றப்படும் நேர வலயம் ஆகும். ஈரான் ஒசநே+03:30 என்ற நேர அலகைப் பயன்படுத்துகிறது. இது 52.5 பாகை கிழக்கு நெடுவரையால் வரையறுக்கப்படுகிறது. இரானிய நாட்காட்டியை வரையறுக்கப் பயன்படுத்தப்படும் நெடுவரையும் இதுவே ஆகும்.  
அரசுத்தலைவர் மகுமூத் அகமதிநெச்சாத்தின் ஆணைப்படி, 2005 இற்கும் 2008 இற்கும் இடையில் ஈரான் பகலொளி சேமிப்பு நேரத்தை கடைப்பிடிக்கவில்லை. பகலொளி சேமிப்பு நேரம் (ஒசநே+04:30) 2008 மார்ச் 21 முதல் மீண்டும் அறிமுகப்படுத்தப்பட்டது. ஆனாலும், 2022 செப்டம்பர் 21 முதல் ஈரான் ஆண்டு முழுவதும் நிலையான நேரத்தைக் (ஒசநே+03:30) கடைபிடிக்கிறது.
# ஈரானிய சீர் நேரம்

## ஈரானிய சீர் நேரம்

ஈரானின் சீர் நேரத்தினை ஐ.ஆர்.எசு.டீ எனக் குறிப்பிடுவர். *ஒ.ச.நே. +3:30* என்பது ஒருங்கிணைந்த சர்வதேச நேரம் என்பதன் அஃகுப்பெயர் ஆகும். இதன்படி, அதிதுல்லிய அணுக் கடிகார நேர சீர்தரம் கணிக்கப் படுகிறது. அவ்வப்போது புவியின் சுழற்சியில் ஏற்படும் மந்தத்துக்கு ஈடு செய்யும், நெடு நொடிகளும் கணக்கில் எடுத்துக் கொள்ளப் படுகிறது. இந்த புவிநேரமானது, பன்னாட்டு நேரமாக, பன்னாட்டினரும் ஏற்றுக் கொண்டுள்ளனர்...
உலகின் நேரவலயங்கள் ஒருங்கிணைக்கப்பட, இந்த பன்னாட்டு நேரத்திலிருந்தான வேறுபாடுகள் கூட்டல் (+)குறி அல்லது கழித்தல்(-) குறியீடுகளால் அளவிடப்பட்டு, அந்தந்த நாட்டினரால் குறிக்கப்படுகிறது. மற்றொரு மாதிரி சொல்ல வேண்டும் என்றால், ஒவ்வொரு நாட்டின் உள்ளூர் கடிகாரம் காட்டும் நேரத்தில், அந்த நாட்டுக்குரிய சீர் நேரத்தினைக் கழித்தால், பன்னாட்டு நேரத்தினை அறிய இயலும். எடுத்துக்காட்டாக, இந்திய சீர் நேரமான + 5.30 ஆகும். இந்திய மாலை நேரம் 6.30 மணி என கொண்டால், அப்பொழுது இருக்கும் உலக நேரம் நண்பகல் 1.00 மணி ஆகும். எப்படி என்றால், இந்திய மாலை நேரம் 6.30 மணி என்பது, முற்பகல்12.00+பிற்பகல்6.30 = 18.30 ஆகும். ஒரு நாளை 24 மணி நேரம் என்பதை நாம் அறிந்ததே. இந்த 18.30 என்பதில், இந்திய சீர் நேரமான +5.30 என்பதைக் கழித்தால், உலக நேரமான பிற்பகல் 1.00 என்பதை அறியலாம். அதனை 24 மணிநேரக் கணக்கீட்டின் படி (கழித்தல் கணக்கு = 18.30-05.30=13.00), 13.00 என்றும் கூறலாம். அதைப்போலவே, ஈரானின் உள்ளூர் நேரம் முற்பகல் 7.30 மணி என்றால், பன்னாட்டு நேரம் ஈரானின் அதிகாலை நான்கு மணி ஆகும். அதாவது, உள்ளூர் நேரமான 7.30 என்பதில், 3.30 என்பதனைக் கழித்தால், 4.00 மணி என்பதை கணித்து அறியலாம்.  
ஈரானின் சீர் நேரமான, *ஒ.ச.நே. +4:30* என்ற ஒருங்கிணைந்த பன்னாட்டு நேரமானது, ஒவ்வொரு ஆங்கில வருடத்திலும், மார்ச்சு மாதம் ஏறத்தாழ 22 ஆம் நாள் தொடங்கி, செப்டம்பர் மாதம் 22 ஆம் நாள் முடிவடைகிறது. அதற்கு பின், அடுத்த மார்ச்சு நாளது தேதி வரும் வரை, ஒரு மணி நேரம் குறைத்து *ஒ.ச.நே. +3:30* என அந்நாடு முழுவதும் கடைப்பிடிக்கப்படுகிறது. 2020 ஆம் ஆண்டு ஒரு நாள் முன்னதாகவே, அதாவது மார்ச்சு மாதம் 21 ஆம் நாளே, இந்நேரம் பின்பற்றப்படும்.
# ஈரானிய சீர் நேரம்

## ஈரானிய பகலொளி நேரம்

ஈரான் நாட்டின் பகலொளி நேரத்தினை, ஐ.ஆர்.டி.டீ (IRDT) எனக் குறிப்பிடுவர். மகுமூத் அகமதிநெச்சாத், ஈரானின் குடியரசுத் தலைவராக இருந்த போது, தனது ஆணையின் வழியே, 2005 முதல் 2008 வரை நான்கு ஆண்டுகள், பகலொளி நேரத்தினை அந்நாட்டு மக்கள் பின்பற்றுவதைத் தடுத்தார். பின்னர், 2008 ஆம் ஆண்டு மார்ச்சு மாதம் 1 ஆம் நாநள் மறுஅறிமுகம் செய்யப்பட்டது. இது ஈரானின் அரசு நாட்காட்டியான, *சூரிய இச்சிரி நாட்காட்டி* கணக்கீடுகளின் படி, குறிப்பாக நவுரூஸ் எனப்படும் புத்தாண்டு அடிப்படையில் கணக்கிடப் படுகிறது.
# ஈரானிய சீர் நேரம்

## நேர வலய மாற்றங்கள்

| 1945 இற்கு முன்னர் | ஒசநே+03:25:44 | தெகுரான் சராசரி நேரம் |  |
| --- | --- | --- | --- |
| 1946 – 1977 | ஒசநே+03:30 | ஈரான் சீர் நேரம் |  |
| 1977 – 1978 | ஒசநே+04:00
ஒசநே+05:00 | ஈரான் சீர் நேரம்
ஈரான் பகலொளி நேரம் |  |
| 1979 – 1980 | ஒசநே+03:30
ஒசநே+04:30 | ஈரான் சீர் நேரம்
ஈரான் பகலொளி நேரம் |  |
| 1981 – 1990 | ஒசநே+03:30 | ஈரான் சீர் நேரம் |  |
| 1991 – 2005 | ஒசநே+03:30
ஒசநே+04:30 | ஈரான் சீர் நேரம்
ஈரான் பகலொளி நேரம் |  |
| 2006 – 2007 | ஒசநே+03:30 | ஈரான் சீர் நேரம் |  |
| 2008 – 2022 | ஒசநே+03:30
ஒசநே+04:30 | ஈரான் சீர் நேரம்
ஈரான் பகலொளி நேரம் |  |
| 2023 – இன்று | ஒசநே+03:30 | ஈரான் சீர் நேரம் | } |
# தேசிய விழிப்புணர்வு அருங்காட்சியகம், ஜகார்த்தா

**தேசிய விழிப்புணர்வு அருங்காட்சியகம் (Museum of National Aweakening)** இந்தோனேசியாவின் ஜகார்த்தாவில் உள்ள ஒரு வரலாற்று அருங்காட்சியகம் ஆகும். தேசிய விழிப்புணர்வு அருங்காட்சியகம் தேசிய விழிப்புணர்வு தொடர்பான வரலாற்றுக்காக அர்ப்பணிக்கப்பட்டுள்ளது.
# தேசிய விழிப்புணர்வு அருங்காட்சியகம், ஜகார்த்தா

## வரலாறு

இந்த அருங்காட்சியகத்தின் கட்டிடம் 1899 ஆம் ஆண்டு முதல் 1901 ஆண்டு வரை கட்டப்பட்டது. மார்ச் 1902 இல், ஸ்டோவியா என்ற பெயரில் இந்த கட்டிடம் அதிகாரப்பூர்வமாக திறந்து வைக்கப்பட்டது. ஸ்டோவியா என்பதற்கு உள்ளூர் மருத்துவர்களுக்கு பயிற்சி தரும் பள்ளி என்று பொருள் ஆகும்.ஜாவானியர்கள் மற்றும் பிற பூர்வீக மக்களுக்கான காலனித்துவ மருத்துவப் பள்ளியான 10 வருட படிப்புக் காலம் முடியும் வரை மாணவர்கள் தங்குமிடத்தில் வாழ வேண்டிய கட்டாயம் இருந்தது.  
மாணவர்களின் எண்ணிக்கை அதிகரித்து ஆரம்பிக்கவே, 1920 ஆம் ஆண்டில், ஒரு புதிய கட்டிடம் கட்டப்படுவதற்கான ஆய்வுகள் மேற்கொள்ளப்பட்டன (தற்போது இந்தோனேசியா பல்கலைக்கழகத்தின் மருத்துவப் புலம் என்ற நிலையில் இயங்கிவருகிறது). இந்த கட்டிடம் பின்னர் ஒரு முலோ பள்ளி ( ஜூனியர் உயர்நிலைப்பள்ளிக்கு சமமானது), ஏஎம்எஸ் ( மூத்த உயர்நிலைப்பள்ளிக்கு சமமானது) மற்றும் மருந்தாளுநர் உதவியாளர்களுக்கான பள்ளியாக பயன்படுத்தப்பட்டது.  
ஜப்பானிய ஆக்கிரமிப்பின் போது, ஜப்பானியர்களால் டச்சு போர் கைதிகளை அடைத்து வைக்க இந்த கட்டிடம் பயன்படுத்தப்பட்டது. இந்தோனேசியாவின் சுதந்திரத்திற்குப் பிறகு, இந்த கட்டிடம் கே.என்.ஐ.எல் மற்றும் அவர்களது குடும்பங்களுக்கு தற்காலிக குடியிருப்புகளாக பயன்படுத்தப்பட்டது. அழைக்கப்பட்டது. முந்தைய அந்தக் கட்டடத்தில் குடியிருந்தவர்கள் செங்கரேங் என்ற பகுதிக்கு மாற்றம் செய்யப்பட்டனர்.  
ஆரம்பத்தில் இந்த கட்டிடம் நான்கு அருங்காட்சியகங்களாக உருவாக்கப்பட்டது. அவை புடி உட்டோமோ அருங்காட்சியகம், பெண்கள் அருங்காட்சியகம், பெர்ஸ் அருங்காட்சியகம் மற்றும் சுகாதார மற்றும் மருத்துவ அருங்காட்சியகம் என்பனவாகும். பிப்ரவரி 7, 1984 ஆம் நாளன்று, நான்கு அருங்காட்சியகங்கள் ஒன்றாக இணைந்து தேசிய விழிப்புணர்வு அருங்காட்சியகம் என்ற பெயருக்கு மாற்றப்பட்டன.
# தேசிய விழிப்புணர்வு அருங்காட்சியகம், ஜகார்த்தா

## சேகரிப்புகள்

இந்த கட்டிடத்தில் இந்தோனேசிய தேசிய விழிப்புணர்வு தொடர்பான 2,042 கலைப்பொருட்கள் காட்சிக்கு வைக்கப்பட்டுள்ளன. அவற்றில் பள்ளி கட்டிடத்தின் அசல் தளவாடங்கள், மருத்துவ உபகரணங்கள், மருத்துவ உடைகள், ஆயுதங்கள், புகைப்படங்கள், ஓவியங்கள், சிற்பங்கள், டியோராமாக்கள், சிறிய வடிவில் அமைந்த கலைப்பொருள்கள், மற்றும் வரைபடங்கள் உள்ளிட்டவை அடங்கும். இந்த அருங்காட்சியகம் நான்கு கருப்பொருள்களைக் கொண்ட கண்காட்சி அறைகளாக பிரிக்கப்பட்டுள்ளது. அவை "ஆரம்பகால புரட்சியின் அறை", "தேசிய விழிப்புணர்வின் அறை", "புரட்சியின் அறை" மற்றும் "போடி ஓட்டோமோ நினைவு அறை" என்பனவாகும்.
# தேசிய விழிப்புணர்வு அருங்காட்சியகம், ஜகார்த்தா

## பார்வை நேரம்

பார்வையாளர்கள் இந்த அருங்காட்சியகத்தை வெள்ளிக்கிழமைகளில் காலை 8.00 மணி முதல் மாலை 4.30 மணி வரையிலும், பிற நாள்களில் காலை 8.00 மணி முதல் மாலை 4.00 மணி வரையிலும் பார்வையிட அனுமதி வழங்கப்படுகிறது. இந்த அருங்காட்சியகத்திற்கு திங்கட்கிழமை விடுமுறை நாளாகும்.
# ஜகார்த்தா கோளரங்கம் மற்றும் ஆய்வகம்

**ஜகார்த்தா கோளரங்கம் மற்றும் ஆய்வகம் (Jakarta Planetarium and Observatory)** (இந்தோனேசிய: *கோளரங்கம் டான் Observatorium ஜகார்த்தா),* இந்தோனேஷியாவில் ஜகார்த்தாதாவில் உள்ள பொது கோளரங்கம் மற்றும் ஒரு ஆய்வகம் ஆகும். இது தாமான் இஸ்மாயில் மார்சுக்கி கலை மற்றும் அறிவியல் வளாகத்தின் ஒரு பிரிவாகும். இந்தோனேசியாவின் அமைந்துள்ள மூன்று கோளரங்குகளில் இந்தக் கோளரங்கம் மிகவும் பழமையானது ஆகும். இரண்டாவது கோளரங்கம் கிழக்கு ஜாவாவின் சுரபயாவில் அமைந்துள்ளது. மூன்றாவது கோளரங்கம் கிழக்கு காளிமந்தனின் குட்டை என்ற இடத்தில் அமைந்துள்ளது.
# ஜகார்த்தா கோளரங்கம் மற்றும் ஆய்வகம்

## துவக்கம்

ஜனாதிபதி சுகர்னோ1960 களின் முற்பகுதியில் ஒரு பெரிய அளவிலான கோளரங்கம் திட்டத்தை நிர்மாணிப்பது தொடர்பான திட்டத்தை மேற்கொண்டார். அது அவருடைய பெரிய முயற்சியாக அமைந்தது. இருந்தாலும், 1960 களின் அடுத்த பாதியில், வடிவமைப்பு மிகவும் சற்று மிதமான பாணிக்கு மாற்றப்பட்டது. கலை வளாகத்தின் கட்டுமானத்தின் ஒரு பகுதியாக இந்த ஜகார்த்தா கோளரங்கம் மற்றும் ஆய்வகத்தின் கட்டுமானப் பணிகள் தொடங்க ஆரம்பித்தன. இந்த கட்டுமானத்திற்கு இந்தோனேசிய அரசாங்கமும் இந்தோனேசிய பாடிக் கூட்டுறவு சங்கமும் (கபுங்கன் கோபராசி *பாடிக் இந்தோனேசியா* அல்லது ஜி.கே.பி.ஐ) நிதி உதவி செய்தன.
# ஜகார்த்தா கோளரங்கம் மற்றும் ஆய்வகம்

## வளர்ச்சி நிலை

கோளரங்கத்தின் 22 மீட்டர் அளவில் அமைந்த குவிமாடம் 1968 ஆம் ஆண்டில் கட்டி முடிக்கப்பட்டது. நவம்பர் 10, 1968 ஆம் நாளன்று, இந்தக் கட்டிடத்தை ஜகார்த்தாவின் ஆளுநராக இருந்த அலி சாதிகின், கலை வளாகத்துடன் இணைந்து இதனை அதிகாரப்பூர்வமாக திறந்து வைத்தார். மார்ச் 1, 1969 ஆம் நான்று கோளரங்கம் பொதுமக்களின் பார்வைக்காகத் திறந்துவிடப்பட்டது; அந்த நாள் கோளரங்கத்தின் அதிகாரப்பூர்வமான துவக்க நாளாக மாற்றப்பட்டது. இந்தக் கோளரங்கம் கார்ல் ஜெய்ஸ் யுனிவர்சல் கோளரங்கம் ப்ரொஜெக்டரைப் பயன்படுத்தியது  
1984 ஆம் ஆண்டில், ஜகார்த்தா கோளரங்கம் அதிகாரப்பூர்வமாக ஜகார்த்தா கோளரங்கம் மற்றும் ஆய்வகமாக பெயர் மாற்றம் பெற ஆரம்பித்தது. 1991 ஆம் ஆண்டில், கட்டிடம் நீட்டிக்கப்பட்டது. பின்னர் அக் கட்டடத்தில் வகுப்பு அறைகள் உள்ளிட்ட பல வசதிகள் சேர்க்கப்பட்டன. 1994 ஆம் ஆண்டில், பழைய தொலைநோக்கியை மாற்றுவதற்காக 31 செ.மீ அளவிலான நட்சத்திர தொலைநோக்கி வாங்கப்பட்டது.  
1996 ஆம் ஆண்டில் கோளரங்கத்தின் பெரிய புதுப்பித்தல் பணி மேற்கொள்ளப்பட்டதோடு, தொழில்நுட்ப மேம்பாடும் செய்யப்பட்டது. முந்தைய யுனிவர்சல் ப்ரொஜெக்டருக்கு பதிலாக கணினிமயமாக்கப்பட்ட யுனிவர்சேரியம் VIII வகையிலான ப்ரொஜெக்டர் அமைக்கப்பட்டது. குவிமாடத்தின் திரைக்கான பொருள் மாற்றப்பட்டு குவிமாடத்தின் விட்டம் 23 மீட்டரிலிருந்து 22 மீட்டராகக் குறைக்கப்பட்டது. அதே சமயத்தில் தளத்தின் உயரம் மேம்படுத்தப்பட்டது. முன்பு அமைந்திருந்த மையப்பகுதியை எதிர்கொள்ளும் வகையில் அமைந்திருந்த இருக்கை உள்ளமைவு தெற்கு நோக்கிய உள்ளமைவாக மாற்றி மறுசீரமைக்கப்பட்டது, மேலும் இருக்கைகளின் எண்ணிக்கை 500 முதல் 320 ஆக குறைக்கப்பட்டது.  
2010 ஆம் ஆண்டில், ஒரு மொபைல் கண்காணிப்புப் பிரிவான, LUNT 80 மிமீ சூரிய தொலைநோக்கி, விக்சன் விசி 200 தொலைநோக்கி மற்றும் 120 மிமீ ஒளிவிலகல் போன்ற பல தொலைநோக்கிகளைக் கொண்டு செல்லும் அளவிலான ஒரு மினி பஸ் வாங்கப்பட்டது:
# ஜகார்த்தா கோளரங்கம் மற்றும் ஆய்வகம்

## வசதி

ஜகார்த்தா கோளரங்கம் மற்றும் ஆய்வகம் வானியல் கண்காட்சி மண்டபத்தைக் கொண்டுள்ளது. கோளரங்கத்தில் ஒன்பது திரைப்படங்கள், ஒவ்வொன்றும் 60 நிமிடங்களுக்குத் திரையிடப்படுகின்றன.
# கொமோடோ இந்தோனேசிய விலங்குகள் அருங்காட்சியகம் மற்றும் ஊர்வன பூங்கா

**கொமோடோ இந்தோனேசிய விலங்குகள் அருங்காட்சியகம் மற்றும் ஊர்வன பூங்கா (Komodo Indonesian Fauna Museum and Reptile Park)** , இந்தோனேஷியாவில் கிழக்கு ஜகார்த்தாவில் அமைந்துள்ள தாமான் மினி இந்தோனேஷியா இந்தா வளாகத்தில் உள்ள ஒருவிலங்கியல் அருங்காட்சியகம் ஆகும். இந்தோனேசியாவின் விலங்குகளின் பன்முகத்தன்மை பற்றிய தகவல்களையும் தொடர்பானவற்றைம் வழங்குவதற்காக, குறிப்பாக இந்தோனேசியாவின் உள்ளூர் பகுதியில் வாழ்கின்ற, ஒரு குறிப்பிட்ட பூகோள பகுதிக்குள்ளோ அல்லது ஒரு குறிப்பிட்ட சூழ்நிலைக்குள்ளோ வாழும் ஒரு உயிரினத்தைப் பற்றிய சேகரிப்புகளை வழங்குவதில் இந்த அருங்காட்சியகம் நிபுணத்துவம் பெற்று அமைந்துள்ளது. கொமோடோ விலங்குகள் அருங்காட்சியகம் தாமன் மினி இந்தோனேசியா இந்தா கலாச்சார பூங்காவின் தென்கிழக்கு மூலையில் அமைந்துள்ளது.  
இந்த அருங்காட்சியகம் "கொமோடோ அருங்காட்சியகம்" என்று பிரபலமாக அழைக்கப்படுகிறது. இந்த அருங்காட்சியகத்தின் முதன்மைக் கட்டிடத்தின் வடிவமைப்பானது கொமோடோ டிராகனின் வடிவத்தைக் கொண்டு அமைந்துள்ளது. அவ்வகையான டிராகன் இந்தோனேசிய தீவான கொமோடோ தீவில் காணப்படுகின்ற மிகப் பெரிய உயிரினமான ஒரு பெரிய வகைப் பல்லியாகும்.  
2015 ஆம் ஆண்டில், அருங்காட்சியகம் பெரிய அளவில் மாற்றம் செய்யப்பட்டு மறுசீரமைப்பிற்கு உள்ளானது. இதன் புதுப்பித்தல் ஆகஸ்ட் 2015 முதல் பிப்ரவரி 2016 வரை நடைபெற்றது.
# புதுக்குடி

**புதுக்குடி** (*Pudukudi*) என்பது இந்தியாவின், தமிழ்நாடு மாநிலத்தில் அமைந்துள்ள திருநெல்வேலி மாவட்டம், சேரன்மாதேவி வட்டாரத்தில் அமைந்துள்ளது. மேலும் இவ்வூராட்சி சேரன்மாதேவி ஊராட்சி ஒன்றியத்தில் அமைந்துள்ளது. இவ்வூரானது திருநெல்வேலிமக்களவைத் தொகுதிக்கும் அம்பாசமுத்திரம் சட்டமன்றத் தொகுதிக்கும் உட்பட்டதாகும்.புதுக்குடியில் அமைத்துள்ள ரெங்கநாதசுவாமி கோயில் மிகவும் புகழ் பெற்றதாகும். இங்கு சௌராட்டிரர் மொழி பேசும் சமூக மக்கள் கணிசமாக வசிக்கின்றனர்.இது தவிர மக்களின் முக்கிய தொழிலாக நெசவு தொழில் விளங்குகிறது.
# முசாபர்நகர்

**முசாபர்நகர்** என்பது இந்திய மாநிலமான உத்திரப் பிரதேசத்தில் முசாபர்நகர் நகர்ப்புற பெருநகர பிராந்தியத்தின் கீழ் உள்ள ஒரு நகரமாகும். உத்தரப்பிரதேச நகராட்சி வாரியத்தால் கட்டுப்படுத்தப்படுகிறது. இது தேசிய தலைநகர் பிராந்தியத்தின் (என்.சி.ஆர்) ஒரு பகுதியாகும். மேலும் முசாபர்நகர் மாவட்டத்தின் தலைமையகமும் ஆகும். இந்த நகரம் தேசிய ரயில் வலையமைப்புடன் நன்கு இணைக்கப்பட்டுள்ளது.  
மிகவும் வளமான மேல் கங்கா-யமுனா தோவாப் பிராந்தியத்தின் நடுவில் அமைந்துள்ள இந்த நகரம் புது தில்லி மற்றும் சகரன்பூருக்கு மிக அருகில் உள்ளது. இது உத்தரபிரதேசத்தின் மிகவும் வளர்ந்த மற்றும் வளமான நகரங்களில் ஒன்றாகும். இந்த நகரம் டெல்லி மும்பை தொழில்துறை நடைபாதை (டி.எம்.ஐ.சி) மற்றும் அமிர்தசரஸ் டெல்லி கொல்கத்தா தொழில்துறை தாழ்வாரம் (ஏ.டி.கே.சி) ஆகியவற்றின் ஒரு பகுதியாகும். இந்நகரம் மேற்கு உத்தரப்பிரதேசத்தின் முக்கிய வணிக, தொழில்துறை மற்றும் கல்வி மையமாகும். 2019 ஆம் ஆண்டு சூலை நிலவரப்படி செல்வி. செல்வ குமாரி முசாபர்நகர் மாவட்ட நீதவான் ஆவார்.
# முசாபர்நகர்

## வரலாறு

ஷாஜகானின் ஆட்சியின் போது முகலாய தளபதி சையித் முசாபர் கானின் மகனால் 1633 ஆம் ஆண்டில் சர்வத் என்ற பண்டைய நகரத்தின் அருகே இந்த நகரம் நிறுவப்பட்டது. 1947 ஆம் ஆண்டில் இந்தியா சுதந்திரம் பெற்றபோது புகழ்பெற்ற சுதந்திர போராட்ட வீரர் மறைந்த ஸ்ரீ கேசவ் குப்தா முசாபர்நகர் தொகுதியில் இருந்து முதல் எம்.எல்.ஏ ஆனார். அதைத் தொடர்ந்து முதன்முறையாக முசாபர்நகர் நகரில் உள்ள அவரது இல்லத்தில் இந்தியக் தேசிய கொடி ஏற்றப்பட்டது.  
1901 ஆம் ஆண்டில் பிரித்தானிய ஆட்சியின் போது ஆக்ரா மற்றும் ஓத் ஐக்கிய மாகாணங்களில் மீரட் பிரிவின் மாவட்டமாக இருந்தது.  
இந்துக்களுக்கும் முஸ்லிம்களுக்கும் இடையிலான 2013 ஆம் ஆண்டு முசாபர்நகர் கலவரத்தில் 62 பேர் உயிரிழந்தனர்.
# முசாபர்நகர்

## புவியியல்

இந்தோ-கங்கை சமவெளியின் தோவாப் பகுதியில் முசாபர்நகர் கடல் மட்டத்திலிருந்து 272 மீற்றர் உயரத்தில் அமைந்துள்ளது. இது தேசிய தலைநகரான டெல்லியில் இருந்து வடகிழக்கில் 125 கிலோமீற்றர் தொலைவிலும், சண்டிகரில் இருந்து தென்கிழக்கில் 200 கிலோமீற்றர் தூரத்திலும் அமைந்துள்ளது. மேலும் பிஜ்னோர், மீரட் மற்றும் ஹஸ்தினாபூருக்கு அருகில் உள்ளது.
# முசாபர்நகர்

## புள்ளிவிபரங்கள்

2011 ஆம் ஆண்டு மக்கட் தொகை கணக்கெடுப்பின்படி முசாபர் நகர் நகராட்சியின் மக்கட் தொகை 392,451 ஆகவும்,நகர்ப்புற ஒருங்கிணைப்பு 494,792 மக்கட் தொகையைக் கொண்டிருந்தது. 12.2% வீதமானோர் மக்கள் ஆறு வயதுக்குட்பட்டவர்கள். மக்களின் சராசரி கல்வியறிவு 80.99% ஆகும். ஆண் கல்வியறிவு 85.82% வீதமும், பெண் கல்வியறிவு 75.65% வீதமும் உள்ளது.
# முசாபர்நகர்

## பொருளாதாரம்

சர்க்கரை மற்றும் வெல்லம் உற்பத்தி மாவட்டத்தில் முக்கியமான தொழில்களாகும். சுற்றியுள்ள விவசாய நடவடிக்கைகளின் விளைவாக, நகரம் வெல்லம் வர்த்தகத்தின் முக்கிய மையமாக உள்ளது.  
முசாபர்நகர் ஒரு தொழிற்துறை நகரமாகும். சர்க்கரை , எஃகு மற்றும் காகிதம் ஆகியவை முக்கிய தொழில்களாக உள்ளன. முசாபர்நகரில் 8 சர்க்கரை ஆலைகள் உள்ளன. பிராந்திய மக்கள்தொகையில் 40% க்கும் அதிகமானோர் விவசாயத்தில் ஈடுபட்டுள்ளனர். பொருளாதார ஆராய்ச்சி நிறுவனமான இண்டிகஸ் அனலிட்டிக்ஸ் படி முசாபர்நகர் உத்தரபிரதேசத்தில் மிக உயர்ந்த விவசாய மொத்த உள்நாட்டு உற்பத்தியையும், உ.பி.யின் மிகப்பெரிய களஞ்சியத்தையும் கொண்டுள்ளது.